CELEX: C2006/178/08
Language: lv
Date: 2006-07-29 00:00:00
Title: Lieta C-60/05: Tiesas (otrā palāta)  2006. gada 8. jūnija  spriedums [ Tribunale Amministrativo Regionale per la Lombardia  (Itālija) lūgums sniegt prejudiciālu nolēmumu] —  WWF Italia ,  Gruppo Ornitologico Lombardo (GOL) ,  Lega abolizione della caccia (LAC) ,  Lega antivivisezionista (LAV)  pret  Regione Lombardia  (Savvaļas putnu aizsardzība — Direktīva 79/409/EEK — Atkāpes no aizsardzības režīma)

29.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 178/5
            
         Tiesas (otrā palāta) 2006. gada 8. jūnija spriedums [Tribunale Amministrativo Regionale per la Lombardia (Itālija) lūgums sniegt prejudiciālu nolēmumu] — WWF Italia, Gruppo Ornitologico Lombardo (GOL), Lega abolizione della caccia (LAC), Lega antivivisezionista (LAV) pret Regione Lombardia
   
   (Lieta C-60/05) (1)
   
   (Savvaļas putnu aizsardzība - Direktīva 79/409/EEK - Atkāpes no aizsardzības režīma)
   (2006/C 178/08)
   Tiesvedības valoda — itāļu
   Iesniedzējtiesa
   
      Tribunale Amministrativo Regionale per la Lombardia
   
   Lietas dalībnieki pamata procesā
   
      Prasītājas: WWF Italia, Gruppo Ornitologico Lombardo (GOL), Lega abolizione della caccia (LAC), Lega antivivisezionista (LAV)
   
   
      Atbildētājs: Regione Lombardia
   
   
      Persona, kas iestājusies lietā: Associazione migratoristi italiani
   
   Priekšmets
   Lūgums sniegt prejudiciālu nolēmumu — Tribunale Amministrativo Regionale per la Lombardia — Padomes 1979. gada 2. aprīļa Direktīvas 79/409/EEK par savvaļas putnu aizsardzību (OV L 103, 1. lpp.) 9. panta interpretācija — Nosacījumi, saskaņā ar kuriem dalībvalstis var izmantot tiesības atkāpties no aizlieguma nonāvēt vai sagūstīt aizsargājamo sugu eksemplārus — Žubītes un ziemas žubītes sugas
   Rezolutīvā daļa:
   
               1)
            
            
               saskaņā ar Padomes 1979. gada 2. aprīļa Direktīvas 79/409/EEK par savvaļas putnu aizsardzību 9. panta 1. punkta c) apakšpunktu neatkarīgi no valsts tiesību sistēmā noteiktās iekšējās pilnvaru sadales dalībvalstīm, paredzot šīs normas transpozīcijas pasākumus, ir jānodrošina, ka visos tajā paredzētās atkāpes izmantošanas gadījumos un attiecībā uz visām aizsargājamajām sugām atļautajās medībās netiek pārsniegta robežvērtība, kas atbilst minētajā normā paredzētajam šā izmantošanas veida ierobežojumam līdz nelielam skaitam un kas nosakāma, pamatojoties uz stingriem zinātniskajiem datiem;
            
         
               2)
            
            
               valsts transponējošajām tiesību normām attiecībā uz Direktīvas 9. panta 1. punkta c) apakšpunktā minēto “neliela skaita” jēdzienu ir jāļauj iestādēm, kas atbild par atļauju izsniegšanu konkrētās sugas putnu medīšanai saskaņā ar atkāpi, pamatoties uz pietiekami precīziem rādītājiem saistībā ar robežvērtībām, kas jāievēro;
            
         
               3)
            
            
               transponējot Direktīvas 9. panta 1. punkta c) apakšpunktu, dalībvalstīm ir jānodrošina, ka neatkarīgi no to iestāžu skaita un identitātes, kas atbild par minētā noteikuma īstenošanu savā teritorijā, to medību apjoms, ko attiecībā uz katru aizsargājamo sugu ir atļāvusi katra minētā iestāde, nepārsniedz robežvērtību, kas atbilst šīs izmantošanas ierobežojumam līdz “nelielam skaitam” un kas noteikta attiecībā uz šo sugu visai valsts teritorijai;
            
         
               4)
            
            
               no dalībvalstu pienākuma nodrošināt, lai atbilstoši Direktīvas 9. panta 1. punkta c) apakšpunktam putnu izmantošana nepārsniegtu “nelielu skaitu”, izriet, ka paredzētās administratīvās procedūras ir jāorganizē tādā veidā, ka gan kompetento iestāžu lēmumi, ar kuriem atļauj medības saskaņā ar atkāpi, gan šo lēmumu piemērošanas veids ir pakļauti efektīvai un savlaicīgai kontrolei.
            
         
      (1)  OV C 93, 16.04.2005.